CELEX: 32007R0497
Language: bg
Date: 2007-05-04 00:00:00
Title: Регламент (ЕО) № 497/2007 на Комисията от 4 май 2007 година относно разрешителното за употребата на ендо-1,4-бета-ксиланаза EC 3.2.1.8 (Safizym X) като добавка при храненето на животните (Текст от значение за ЕИП )

5.5.2007   
            
            
               BG
            
            
               Официален вестник на Европейския съюз
            
            
               L 117/11
            
         
      РЕГЛАМЕНТ (ЕО) № 497/2007 НА КОМИСИЯТА
   
   от 4 май 2007 година
   относно разрешителното за употребата на ендо-1,4-бета-ксиланаза EC 3.2.1.8 (Safizym X) като добавка при храненето на животните
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда разрешаването на добавки за използване при храненето на животните и основанията и процедурите за предоставянето на такива разрешителни.
            
         
               (2)
            
            
               Съгласно член 7 от Регламент (ЕО) № 1831/2003 беше подадено заявление за разрешително за препарат, описан в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до нова употреба на препарат ендо-1,4-бета-ксиланаза EC 3.2.1.8, произведен от Trichoderma longibrachiatum (CNCM MA 6-10W) (Safizym X), като фуражна добавка за прасенца (отбити от кърмене), която следва да бъде класифицирана в категория „Зоотехнически добавки“.
            
         
               (4)
            
            
               Употребата на ендо-1,4-бета-ксиланаза EC 3.2.1.8, произведен от Trichoderma longibrachiatum (CNCM MA 6-10W) е разрешена безсрочно при пилета за угояване с Регламент (EО) № 1453/2004 на Комисията (2), безсрочно при пуйки за угояване с Регламент (ЕО) № 943/2005 на Комисията (3) и безсрочно при кокошките носачки с Регламент (ЕО) № 1810/2005 на Комисията (4).
            
         
               (5)
            
            
               Представени са нови данни в подкрепа на заявлението за разрешително за използване при прасенца (отбити от кърмене). Европейският орган за безопасност на храните („Органът“) достигна до заключението в становището си от 17 октомври 2006 г., че препаратът ендо-1,4-бета-ксиланаза EC 3.2.1.8, произведен от Trichoderma longibrachiatum (CNCM MA 6-10W) (Safizym X) не оказва неблагоприятно въздействие върху здравето на животните, върху човешкото здраве и върху околната среда (5). Органът заключи също така, че въпросният препарат не представлява каквато и да било друга опасност, която би могла да изключи разрешаването му съгласно член 5, параграф 2 от Регламент (ЕО) № 1831/2003. В съответствие с това становище употребата на препарата не се отразява неблагоприятно върху тази допълнителна категория животни. Органът счита за ненужно да се предвиждат специфични изисквания за последващ мониторинг след пускането на пазара. Органът прегледа и доклада за метода на анализ на фуражната добавка във фураж, предоставен от референтната лаборатория на Общността, учредена с Регламент (ЕО) № 1831/2003.
            
         
               (6)
            
            
               Оценката на препарата показва, че са спазени условията за разрешително, посочени в член 5 от Регламент (ЕО) № 1831/2003. Следователно употребата на този препарат следва да бъде разрешена, както е посочено в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, спадащ към категорията добавки „Зоотехнически добавки“ и към функционалната група „Подобрители, увеличаващи смилаемостта на храната“, се разрешава като добавка при храненето на животните при спазване на условията, посочени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 май 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  OВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  OВ L 269, 17.8.2004 г., стр. 3.
   
      (3)  OВ L 159, 22.6.2005 г., стр. 6.
   
      (4)  OВ L 291, 5.11.2005 г., стр. 5. Регламент, изменен с Регламент (ЕО) № 184/2007 (ОВ L 63, 1.3.2007 г., стр. 1).
   
      (5)  Opinion of the Scientific Panel on Additives and Products or Substances used in Animal Feed on the safety and efficacy of the enzyme preparation Safizym X (endo-1,4-beta-xylanase) as feed additive for piglets in accordance with Regulation (EC) No 1831/2003. Прието на 17 октомври 2006 г.The EFSA Journal (2006) 405, стр. 1—10.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляря на разрешителното
               
               
                  Добавка
                  (търговско наименование)
               
               
                  Състав, химична формула, описание, аналитичен метод
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на срока на разрешение
               
            
                  Активни единици/kg пълноценна храна със съдържание на влажност 12 %
               
            
                  Категория на зоотехническите добавки. Функционална група: подобрители, увеличаващи смилаемостта на храната.
               
            
                  4a1613
               
               
                  Société Industrielle Lesaffre
               
               
                  Ендо-1,4-бета-ксиланаза
                  EC 3.2.1.8
                  (Safizym X)
               
               
                  
                               
                           
                           
                              
                                 Състав на добавката:
                              
                              Препарат на ендо-1,4-бета-ксиланаза, произведен от Trichoderma longibrachiatum (CNCM MA 6-10W) с минимална активност:
                              
                                           
                                       
                                       
                                          Прахообразна форма: 70 000 IFP (1)/g
                                       
                                    
                                           
                                       
                                       
                                          Течност: 7 000 IFP/ml
                                       
                                    
                        
                               
                           
                           
                              
                                 Характеристики на активното вещество:
                              
                              ендо-1,4-бета-ксиланаза произведен от Trichoderma longibrachiatum (CNCM MA 6-10W)
                           
                        
                               
                           
                           
                              
                                 Аналитичен метод
                                  (2)
                              
                              Опит с намаляване на захарта при ендо-1,4-бета-ксиланазата чрез колориметрична реакция на реагент на динитросалициловата киселина, намаляващ съдържанието на захар.
                           
                        
               
                  Прасенца (отбити от кърмене)
               
               
                  —
               
               
                  840 IFP
               
               
                   
               
               
                  
                              1.
                           
                           
                              В упътването за добавката и премиксите да се посочат температурата на съхранение, продължителността на съхранение и устойчивостта на гранулиране.
                           
                        
                              2.
                           
                           
                              Препоръчителна доза за килограм пълноценна храна: 1 680 IFP
                           
                        
                              3.
                           
                           
                              За прасенца (отбити от кърмене) до 35 kg телесно тегло.
                           
                        
                              4.
                           
                           
                              За използване в комбинирани фуражи, богати на нескорбялни полизахариди (основно арабиноксилани), напр. такива съдържащи над 20 % пшеница.
                           
                        
               
                  25.5.2017 г.
               
            
         (1)  Една IFP се равнява на количеството ензим, освобождаващо за 1 минута при pH 4,8 и температура от 50 °C 1 микромол редуцираща захар (ксилозни еквиваленти) от ксилан от овес.
      
         (2)  Подробна информация относно методите на анализ е достъпна на следния интернет адрес на Референтната лаборатория на Общността: www.irmm.jrc.be/html/crlfaa/